**MOLITVA VJERNIKA**

**32. nedjelja kroz godinu A (12. studenog 2017.)**

1. Za Crkvu: da u mudrosti i gorljivosti Duha svjedoči radosnu vijest, molimo te:
2. Za papu Franju, našeg biskupa Josipa i sve pastire Crkve: da ih obdariš darovima i plodovima Duha Svetoga, a posebno mudrošću kako bi bili dostojni pastiri svojeg naroda, molimo te:
3. Za sve nas okupljene oko Kristova stola: da se ne bojimo svojim svjedočanstvom utažiti Isusovu žeđ za dušama, molimo te:
4. Za sve mladiće i djevojke koje pozivaš da te slijede u svećeničkom i redovničkom zvanju: da spoznaju tvoju volju i da hrabro i s pouzdanjem u tebe krenu na put svetosti, molimo te:
5. Za našu progonjenu braću i sestre: da im ti, Isuse, budeš utjeha i nada u njihovim kušnjama i patnjama, molimo te:
6. Za sve one koji lutaju u tami grijeha: da po tvojoj smrti i uskrsnuću, Isuse, upoznaju Očevu milosrdnu ljubav i da ih istina oslobodi, molimo te:
7. Za našu pokojnu braću i sestre: da ih privedeš u svoje Kraljevstvo ljubavi, mira i radosti, molimo te: